b'\n_START_ARTICLE_\nInterplanetary Transport System\n_START_SECTION_\nRakenne\n_START_PARAGRAPH_\nRaketti on halkaisijaltaan 12 metri\xc3\xa4 ja avaruusalus suurimmillaan 17 metri\xc3\xa4. Laukaisussa j\xc3\xa4rjestelm\xc3\xa4n korkeus on 122 metri\xc3\xa4._NEWLINE_Kantoraketti k\xc3\xa4ytt\xc3\xa4\xc3\xa4 42 Raptor-rakettimoottoria, joiden ajoaine on metaani/happi. Yhden Raptorin ty\xc3\xb6nt\xc3\xb6voima on 3\xc2\xa0042 kilonewtonia. Kantoraketti itsess\xc3\xa4\xc3\xa4n on yksivaiheinen ja avaruusalus toimii toisena vaiheena. Aluksessa on yhdeks\xc3\xa4n Raptor-moottoria, joista kolme kaasukeh\xc3\xa4-mallia._NEWLINE_Raketti rakennetaan suurelti k\xc3\xa4ytt\xc3\xa4en hiilikuitua. Ajoaines\xc3\xa4ili\xc3\xb6iden ponneaineena ja ohjausj\xc3\xa4rjestelm\xc3\xa4n\xc3\xa4 k\xc3\xa4ytet\xc3\xa4\xc3\xa4n kaasutettua ajoainetta. Ajoaineen k\xc3\xa4ytt\xc3\xb6 ponneaineena poistaa tarpeen erilliselle helium-j\xc3\xa4rjestelm\xc3\xa4lle._NEWLINE_Aluksen suunniteltu kuljetuskapasiteetti on sata henkil\xc3\xb6\xc3\xa4. _NEWLINE_Marsiin laskeuduttaessa alus jarruttaa ensin l\xc3\xa4mp\xc3\xb6kilvell\xc3\xa4\xc3\xa4n ja lopuksi ty\xc3\xb6nt\xc3\xb6voimaisesti._NEWLINE_J\xc3\xa4rjestelm\xc3\xa4\xc3\xa4n kuulu olennaisena osana paikallisten resurssien hy\xc3\xb6dynt\xc3\xa4minen (engl. in situ resource utilization, lyhenne ISRU). Rakentamalla ajoainetuotantolaitoksia voidaan j\xc3\xa4rjestelm\xc3\xa4n toiminta-aluetta laajentaa periaatteessa koko Aurinkokunnan laajuiseksi. Metaani-happi-ajoaineen tuottamiseen tarvitaan periaatteessa vain energiaa, vett\xc3\xa4 ja hiilidioksidia.\n_START_SECTION_\nHistoria\n_START_PARAGRAPH_\nAluksi hanke kulki nimell\xc3\xa4 Mars Colonial Transporter (suom. Mars-siirtokunnan liikenne), josta se vaihtui laajempaan muotoon Interplanetary Transport System. SpaceX:n Elon Musk ensiesitteli hanketta yksityiskohtaisemmin 27. syyskuuta 2016 IAC-konferenssissa.'